Pargis on 12 töötajat (talvel 11, sest kohvik on kinni). Nad teevad kõike oma kätega ja igaüks oskab hoolitseda kõikide loomade eest - asendamatuid ei tohi olla. Meestöötajadki ei kurda, et osa hoolealuseid tuleb lüpsta ja iga loom, taltsad kiskjadki, saavad oma portsu kallistusi - ajapuuduse põhjendus ei maksa midagi, loomad ja lapsed vajavad hella suhtumist iga päev. Heina ja kõike muud oma loomade jaoks kasvatatakse ja varutakse oma jõududega, ainult liha kiskjate jaoks ostetakse mujalt.